Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: 20/1994. (XI. 15.) NM rendelet (a továbbiakban: R.) a
Paragraph Index: 101

(2) Az R. mellékletének 3. sorszáma alatt kiadott szülésznő szakképesítés szakmai (vizsgáztatási) követelményei IV. fejezete B) pontjának 2. alpontja helyébe a következő szövegrész lép: „2. Szóbeli vizsga: — tantárgyai: szülészet és szakápolástan, — tantárgyai: nőgyógyászat és szakápolástan. A szóbeli vizsgát országosan egységesen meghatározott tételsor alapján kell folytatni. A szóbeli vizsga tételeit az egészségügyi miniszter külön rendelkezés szerint adja ki. A vizsgázók szóbeli feleletük során térjenek ki az orvosi diagnózisra alapozott ápolási-gondozási folyamat egészére, ezen belül: — a fiziológiás és kóros állapotokra (tünet, ok, kórlefolyás, ápolás, szakápolás), — gondozásra, az egészséggondozásra, — a megbetegedések okainak feltárására, különös tekintettel az egyének és környezetük, valamint az ápolás összefüggéseire és kölcsönhatására.” 1998/108. szám

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes